Symbolae Sirenologicae. 
235 
minis corneis solis (Rhjtina) effici potest. Cibi devorati in ventriculo non solum glandula- 
rum parvarum, sed etiam glandulae maximae, Sireniis peculiaris, prope cardiam prominentis, 
secreto commutantur, ita tamen ut odorem putridum nondura spargant. Im о adeo cibi in 
intestino tenui contenti parum foetent, quum e contrario reliquiae eorum concoctae, intes- 
tinum crassum implentes, foetorem gravem exhaleant. Excrementa largissima, admodum 
foetentia, maxima copia, ubi animalia degunt, aquae innatantia, vaccinis vel equinis quod ad 
figuram similia designantur. 
Cavitas oris calorem sensibilem ostendit. Respiratio, ut e sanguinis largi, ruberrimi 
colore concluderes, admodum perfecta, cui quidem opinioni favent pulmones ampli quodque 
Manati et Halicore 1 — 4 miuutorum spatio rostri apicem, rarius caput, vel insimul dorsi 
partem, respirandi causa ex aqua exserant Primo quidem narium exsertionis momento cum 
strepitu quodam aërem cum pauxillo aquae e naribus ejiciunt, deinde vero aërem novum in- 
spirant. Narium cavitates amplae satis magnam aëris copiam insimul recipiendi et diutius sub 
aqua degendi animalibus permittunt. Trachea brevis et annuli ejus elastici, spirales respiratio- 
nem sustentant. Narium ceterum Sireniorimi, nec non laryngis structura, ad animalium terre- 
strium typum anatomicum accedentes, demonstrant, respirationem Sireniorum, magis ut in 
animalibus terrestribus tieri et a functione in Cetaceis genuinis observanda satis dilferre, 
etiamsi laryngis structura Sirenia paulo magis Balaenis quam Delphinis approquinquentur. 
In Sireniis enim laryngem sursum minus directum et epiglottide parva munitum possiden- 
tibus, aperturae nasales valvulis claudendae a laryngé aërem excipiente et emittente multo 
magis distant, quam in Delpliinidis laryngem sursum valde directum et epiglottide insigni in- 
truc tum, praebentibus. Qua de causa etiam ad Sireniorum laryngem aquae pauxillum for- 
tuitu aëri inspirato admixtum, narium cavitates amplas irritans, cito ejici potest antequam 
ad ipsum laryngem, minus quam in Cetaceis claudendum, perveniat. Ventriculis cordis se- 
junctis, quare ob musculorum suorum sejunctionem magis efficacibus, nexus quidam cum 
forma pulmonum elongata cum Oivenio tribuendus esse videtur. 
Mugitus quem Manatis, suspiria, quae Яа/гсот adultis, et clamor brevis, acutus, quem 
Halicores puUis attribuerunt ad specimina moribunda referenda esse videntur, Rhjtinae in- 
tactae enim, referente Stellero, vocem articulatam numquam emiserunt, vulneratae vero so- 
nos suspiriis similes reddiderunt. 
Mares feminarum causa invicem dimicare de Halicoris dentibus incisivis prominenti- 
bus munitis tantum narratur. Stellero teste mas Rhjtinae feminam libidine percitam mul- 
tisque gyris et ambagibus circumnatantem tam diu persequebatur donec in dorsum se se 
projecit, deinde vero subito in feminam tali modo incumbentem irruens, coitum celebravit, 
qui quidem in Sireniis, ob corporura cavernosorum pénis duplicitatem, instrumente perfec- 
tion quam in Cetaceis effici videtur. 
1) Omnibus ceterum naturae scrutatoribus notum: Sirenia caput cum trunco ad mammas usque ex aqua exse- 
rentia fabulae de hominum marinorum existentia evulgatae originem dédisse. 
